गुजरात: कच्छ की खाड़ी में दो जहाजों की टक्कर, तेल रिसाव की खबर
हादसे की जगह पर तेल रिसाव हो रहा है। कोस्ट गार्ड की टीम मौके पर पहुंच गई और राहत का काम शुरू कर दिया है।
अहमदाबाद:  कच्छ की खाड़ी में दो जहाजों के बीच टक्कर होने से तेल रिसाव की खबर है। राहत और बचाव के लिए कोस्ट गार्ड की टीम मौके पर पहुंच गई है। हालांकि हादसे में किसी के हताहत होने की खबर नहीं है। जानकारी के मुताबिक  ओखा से 10 नॉटिकल मील कच्छ की तरफ समंदर में दो जहाज एवी एविएटर अटलांटिक ग्रेस के बीच 26 नवंबर की रात को टक्कर हुई है। हादसे की जगह पर तेल रिसाव हो रहा है। कोस्ट गार्ड की टीम मौके पर पहुंच गई और राहत का काम शुरू कर दिया है। 